Na temelju točke 4. Priloga I. Dokumentacija za podnošenje prijave projekta za tip operacije 3.1.1. Natječaja za provedbu tipa operacije 3.1.1. “Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu” (referentni broj natječaja: 04-00020) sukladno Lokalnoj razvojnoj strategiji LAG-a „Terra liburna“ za razdoblje 2014.-2020. i članka 18. Statuta Općine Jelenje (»Službene novine Primorsko-goranske županije« broj 33/09, 13/13, 6/16 i 17/17 i Službene novine Općine Jelenje 5/18) Općinsko vijeće Općine Jelenje na 12. sjednici održanoj 06. studenoga 2018. donijelo je

O D L U K U 
o davanju suglasnosti za provedbu ulaganja na

području Općine Jelenje u naselju Dražice za  provedbu projekta

„Uređenje i opremanje igrališta za djecu i mlade u Dražicama“, 
Članak 1.

Ovom Odlukom daje se suglasnost za provedbu ulaganja na području Općine Jelenje prijavom projekta „Uređenje i opremanje igrališta za djecu i mlade u Dražicama“  unutar tipa operacije  3.1.1. “Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu” (referentni broj natječaja: 04-00020) LRS LAG-a „Terra liburna“

Članak 2.

Projekt iz članka 1. ove Odluke prijavit će se na Natječaj za provedbu tipa operacije 3.1.1. “Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu” (referentni broj natječaja: 04-00020) sukladno Lokalnoj razvojnoj strategiji LAG-a „Terra liburna“ za razdoblje 2014.-2020. 

Članak 3.

Ova Odluka prilaže se uz prijavu projekta, sukladno točki 4. Priloga I. Dokumentacija za podnošenje prijave projekta za tip operacije 3.1.1  Natječaja za provedbu tipa operacije 3.1.1. “Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu” (referentni broj natječaja: 04-00020) zajedno s prilogom „Opis projekta“, koji je sastavni dio ove Odluke. 
Članak 4.

Općinsko vijeće Općine Jelenje ovom Odlukom potvrđuje da je projekt „Uređenje i opremanje igrališta za djecu i mladež u Dražicama“  od posebnog interesa za lokalno stanovništvo. 

Članak 5.

Projekt i nastali rezultati po projektu namijenjeni su javnoj upotrebi i bit će javno dostupni djeci mlađeg uzrasta te pojedincima i interesnim skupinama. 

Članak 6.

Ovlašćuje se općinski načelnik Općine Jelenje za provođenje ove Odluke.

Članak 7.

Ova Odluka stupa na snagu prvog dana nakon objave u „Službenim novinama Općine Jelenje“.

Općinsko vijeće Općine Jelenje







Predsjednik







Luka Zaharija
